description: Плановете за агенцията възникнали, след като по-рано тази година Мос напусна агенцията за модели Сторм

title: Кейт Мос основава агенция за модели

maintext:
Кейт Мос е на път да основе своя собствена агенция за модели, която ще има за цел да създава знаменитости.
Супермоделът се прочу като модел през 90-те, като стана една от най-известните жени на планетата.
В годините, когато минаваше пред камерите и участваше в модни дефилета, Кейт работеше с някои от най-известните модни къщи и лейбъли, като "Келвин Клайн", "Версаче" и "Александър Маккуин".
Сега 42-годишната Мос ще тества познанията си в ново начинание - създадена от самата нея агенция за модели.
"За мен това е сбъдната мечта. Всичко е толкова необикновено. Гледали ли сте филма "Джия"? В него Фей Дънауей се превъплъщава в образа на агент на модели. И аз мога да изпълня подобна роля. Искам обаче да фокусирам вниманието си върху мениджърска дейност, свързана с кариери на бъдещи знаменитости, а не единствено върху ръководене на агенция за модели. Всъщност не желая да се занимавам просто с хубавички хора - искам те да пеят, да танцуват, да бъдат актьори, за да създам звезди", зави Кейт, цитирана от БТА.
Кейт ще ползва услугите на дългогодишния си агент Луси Бакстър. Плановете за агенцията възникнали, след като по-рано тази година Мос напусна агенцията за модели "Сторм". Кариерата на Мос за "Сторм" продължи близо 30 години.


description: Щерката на Камата стана госпожа Рамадан със скромна церемония и шоколадова торта

title: Мика се омъжи в черна рокля

maintext:
Дъщерята на Христо Стоичков Мика вече официално е госпожа Рамадан.
Мика се омъжи вчера за бащата на детето си Айкут Рамадан, когото всички наричат Айки. Церемонията е била в съвсем тесен кръг, а булката е носела къса черна рокля на бели точки. Младоженецът е бил с къси панталони, като тоалетът му също е бил в черно и бяло, пише "Всеки ден".
Самата Мика се похвали със снимки в личния си профил в Инстаграм, към които написа: "Благодаря ви, че сте до нас в нашия специален ден". Към снимките веднага заваляха поздравления. Булката показа и своята сватбена торта, която също е решена в черно и бяло - с много шоколад. Както "Всеки ден" писа, тя очаква да роди момиченце през септември и признава, че апетитът й към сладкото рязко се е изострил, откакто е бременна.
За сватбата на Мика и Айки се очакваше да бъде грандиозно събитие, затова много от приятелите на двойката са изненадани от скромния й формат. Самите младоженци обаче неотдавна споменаха, че ще се оженят, преди да се роди бебето, но церемонията няма да е помпозна, а скромна и в тесен кръг.
Фенове на Мика, които обичат големите и скъпи зрелища, се надяват, че тя все пак ще облече дълга бяла рокля, след като детето се роди.

fasttext_language: bg


description: Музикалното събитие ще се състои на 19 ноември в клуб Joy Station

title: Легендите закриват националното си турне с концерт в София

maintext:
„Легендите” подготвят ексклузивен концерт за ценителите на българската рок музика в София!
Събитието, което е и последна спирка от националното им турне за тази година ще се състои на 19 ноември (събота) в Joy Station от 21:45 ч.
Йордан Караджов от „Сигнал“, Константин Цеков от ФСБ, Митко Кърнев от D2, Любо Киров, Константин Марков и Стенли от „Тангра“ ще изпълнят „легендите“ в рока останали в сърцата на четири поколения български фенове!
Песни като „Нашият град“, „Сто години“, „Нямаше кой да ни каже“, „Другият“, „Обещание“, „Може би“, „Любовта, без която не можем“, „Обсебен“, „Бъди какъвто си“, „Има ли цветя“, „Оловният войник“, „Жулиета“, „След десет години“, „Сбогом“, „Ледено момиче“, „Да те жадувам“ са само част от звездния репертоар на супергрупата.
Част от забележителния успех на „Легендите“ се дължи на различното представяне на добре познатите парчета, които звучат в оригинален аранжимент, но показват артистите в нова светлина изпълнявайки песните на своите колеги. Перфектното сработване между шестима толкова различни, но доказали се с времето професионалисти личи на сцената. Енергията от хубавата рок музика заразява публиката и създава незабравимото изживяване на всеки концерт на „Легендите“.
Билети за концерта в Joy Station се продават в мрежата на Eventim.bg, Ticketpro.bg, верига магазини „Фантастико“ и на място в клуба.


description:
На 13 декември премиерният спектакъл
на ДТ „Стефан Киров” Сливен гостува в София

title: Едип Цар на сцената на Народния театър

maintext:
ДТ „Стефан Киров” Сливен ще гостува с премиерния си спектакъл "Едип Цар" на Камерната сцена на Народен театър „Иван Вазов” във вторник, 13 декември от 17.00 часа.
Спектакълът е сценичен разказ, основан на трагедията от Софокъл "Едип Цар" и текстове от Фридрих Дюренмат.
Това е представление, което се гледа на един дъх, въпреки. Въпреки тежката старогръцка трагедия, която разказва, въпреки сложните човешки и философски проблеми, които поставя, въпреки сложната плетеница от препратки към минало, настояще и бъдеще. С „Едип цар“ на сливенския драматичен театър режисьорката Биляна Петрова не само отваря прозорец към историята за Едип цар, разказана от Софокъл преди 2500 години, но с текстовете на Дюренмат по тази велика антична драма прави театралния разказ по-близък до съвременния човек и той има шанса да го прочете на разбиреам език.
Във „Едип цар” актьорският екип си подава умело топката от ръка в ръка и влиза от сцена в сцена заразително, за да разгърне театралния разказ в избраната посока и изгради своя прочит на Софокъл до кулминацията и после, с истински художествен устрем, до един впечатляващ финал.
Това е представление, което не просто разказва една стара история. „Едип” е представление, което вълнува, разтърсва и праща актуални послания към зрителя и християнския морал на новия човек, в които за греха има покаяние, за престъплението – наказание, а за човека – освен карма, и право на избор.
Билети за спектакъла могат да се закупят на касите на Народен театър.
Режисьор - Биляна Петрова
Сценограф - Елица Андреева
Хореограф - Ина Гергинова
Участват:
Ивайло Гандев - Едип
Сабина Коен - Пития
Николина Янчева - Сфинкс
Димитър Марков - Тирезий
Димитър Костадинов - Креон
Таня Йоргова - Йокаста


description: Британският актьор коментира приятелката си за първи път

title: Джъд Лоу: Аз съм много, много щастлив

maintext:
Джъд Лоу: Аз съм много, много щастлив
„Тя е моя и на никой друг“, казва Джъд Лоу за своята приятелка Филипа Коан.
Британският актьор споделя в ново интервю, че никога не е бил по-щастлив в личен план, пишат от Tialoto.
Джъд позира в нова сесия за списание Modern Luxury, като на снимките изглежда мрачен, но иначе 43-годишната звезда е в много позитивен етап от живота си.
Звездата от „Талантливият мистър Рипли“ излиза с психоложката Филипа от около година. За нея той казва: „Аз съм много, много щастлив. Голяма част от този факт се дължи на това, че тя е много дискретно момиче и връзката ни е много лична и нормална.“
Джъд коментира и бащинството си: „Обичам да съм баща. Това е емоционално и изтощително, но също така и прекрасно.“
За кариерата си той казва: „Кариерата ми се промени след като минах 40-те. Сега мога да играя роли, които не можех, когато бях на 25, защото имам определен опит.“
Поглеждайки назад към ранните дни на кариерата си той признава, че е чувствал неудовлетвореност от това, че всички акцентират върху обезоръжаващо добрата му визия, а не върху безспорния му талант на актьор.
„Няколко години подред смятах, че ми дават роли само заради визията ми.“
ВИЖТЕ СНИМКИ ОТ ФОТОСЕСИЯТА В ГАЛЕРИЯТА!


title: Катрин Зита-Джоунс показа супер тяло

maintext:
Катрин Зита-Джоунс показа своето супер секси тяло по бански на последната си почивка в Мексико.
Актрисата и съпругът ѝ Майкъл Дъглас в момента са се отдали на романтична семейна ваканция в луксозен курорт, но без децата си (на кадрите няма и следа от 16-годишния им син Дилън и 13-годишната им дъщеря Карис), съобщава tialoto.bg.
Гордият Майкъл сам е заснел невероятната си жена, която е избрала черен бански от две части на L'Agent (Agent Provocateur), като моделът е дело на сестрите Пенелопе и Моника Крус, които работят в тандем с марката.
Едно нещо е сигурно – 72-годишният холивудски актьор е един наистина щастлив мъж!


description: БТВ прави нов кино-сериал

title: Любомир Ковачев влиза в ролята на лекар

maintext:
Артистът с френско образование Любомир Ковачев ще се превъплати в ролята на лекар – интересчия в новия кино-сериал на bTV.
Познат на зрителите с множеството си роли в киното и театъра, той открехва завесата пред мащабния проект и разказва, че обръзът му е изключително многопластов.
Съчетавайки в себе си високия професионализъм и стремеж към кариера на хирург, персонажът му има проблемен личен живот. В сериала Любомир ще се радва на вниманието на млада дама до себе си, но ще таи егоизъм и желание да използва ситуацията за собственото му благо.
Актьорът е впечатлен от мащаба и автентичността на снимачната площадка, чувства актьорите и хората зад кадър като истинско семейство, и в същото време подчертава, че работата по сериала е много сериозна. Паралелното снимане на три екипа и фактът, че историята пресъздава нашата действителност в пълната й пъстрота, в която всеки ще може да се припознае, изисква от всеки участник изключителна точност и съсредоточаване.
Зрителите на bTV могат да видят за първи път кадри от продукцията ТУК, а Любо обеща много изненади, красиви гледки от България и света, хубава музика и чисто човешки емоции, представени по атрактивен и забавен начин. Любомир Ковачев признава, че се чувства по-спокоен в киното, тъй като напрежението спрямо театралната сцена е по-малко. А присъствието на професионалисти като режисьора Тодор Чапкънов, колеги като Орлин Павлов и Койна Русева, гост-звезди, които ще играят себе си, превръщат работните часове в удоволствие.


title: Веселин Маринов: Концертът 35 години на сцена е апогеят на кариерата ми!

maintext:
Около един милион ще спечели голямата звезда на българската естрада Веселин Маринов от концерта си, който се проведе вчера в зала "Арена Армеец", научи "България Днес".
Приходите за голямата ни звезда идват от продадените 13 100 билета, които са от 20 до 100 лева в зависимост от желаното място. Веско неведнъж е признавал, че му е трудно финансово и благодарение на приятели оцелява заедно с екипа си. "Аз съм добър данъкоплатец и досега стриктно изпълнявам задълженията към държавата си", обяснява Маринов.
С финансовия удар от концерта изпълнителят на "Горчиво вино" ще се превърне във втория най-богат певец за тази година след Лили Иванова, която след концерта си в същата зала преди години спечели 1,2 млн. лева от шоуто си.
За разлика от Лили обаче Веско е собствен финансов мениджър на приходите и разходите си и като такъв е успял да си намери добри спонсори. Именно те ще платят рекламата на концерта и наема на залата. Единствено за хонорарите на екипа и балерините Маринов ще се бръкне от собствения си джоб.
До последно в залата да видят грандиозното му тричасово шоу билети са си купили 13 100 зрители. Пълният капацитет на "Армеец" е 17 906 места, но никой, дори Лили Иванова и Лейди Гага, не е събирал толкова хора на едно място, споделят оттам.
"Този концерт е апогеят на моето творчество с концерта ми "35 години на сцена". Самата зала прави събитието много специално. Щастлив съм, но и малко притеснен, защото възможността да влязат повече от 12 500 човека на едно място много респектира. Изисква се огромна подготовка, много по-голяма от тази за 23-те концерта, които съм правил досега в зала 1 на НДК", сподели емоцията си Веселин Маринов.
"Последният път, когато пях така, беше на първия концерт в зала 3 на НДК, на представянето на албума "Горчиво вино" през 95-а година", припомня си певецът. Интересното е, че и тогава, и сега ръководителят на оркестъра е един и същ човек - Красимир Гюлмезов.
"Той е мой съратник в музиката, както и композитор на десетки мои песни и стотици аранжименти", казва за таланта от група "Шик" Веско.
Кастингът за музиканти, които свириха с голямата ни звезда, не минал лесно. Всички те са елитни, но всеки от тях работил поотделно.
"Харесвам всеки един от тях изключително много, как свири, как работи и така сглобихме една наистина страхотна група, способна да даде този екшън. Екшън, от какъвто имах нужда и за какъвто съм мечтал - за да я има свободата на чувството на импровизация. Да можеш във всеки един момент да не си зависим от един механичен ритъм, а да имаш свободата с оркестър и такава свобода, която само една банда може да ти даде", сподели преди изявата Веско.
Екипът на шоуто бе подготвил огромна сцена на три нива с видеостени, като нито един елемент от концерта не приличаше на предишните.
"Дотук имам 27 албума, както и късмета във всеки от тях да се появяват хитове. Преди много години, когато създавахме "Горчиво вино" и тази песен стана много голям шлагер, Тончо Русев ми каза: "Веско, пожелавам ти да имаш много концерти, в които да не изпълняваш "Горчиво вино", защото на тези концерти ще се раждат други толкова големи песни". И наистина през годините десетки други мои песни станаха обичани, толкова обичани, че можех да не се връщам към "Горчиво вино". Може би затова сега ни бе наистина много трудно да подберем най-очакваното от публиката и то да бъде събрано в тези концертни часове за нея", каза Веско.
Лични гости на трубадура на МВР бяха поканените маестро Тончо Русев, който напоследък не бе в цветущо здраве, родителите и роднините на изпълнителя от Полски Тръмбеш. Всички те заедно с дъщеря му Йоана и нейното семейство бяха най-отпред, за да са негово вдъхновение, както ги е помолил. На изявата бе и най-добрият приятел на Маринов - политикът от ГЕРБ Цветан Цветанов с близките си. Веско бе поканил и колегите си - дует "Ритон", Росица Кирилова, Лили Иванова, Георги Христов, Васил Найденов и много други. Единствената липса в залата бе втората му съпруга - Цветанка, докато първата, от която има дъщеря Йоана, бе със специална покана за вечерта.
"Ние от фен клуб Полски Тръмбеш се организирахме от сутринта да присъстваме на концерта", сподели ни Цанка Иванова, председателката на почитателите на Маринов в родния му град. Според нея още три автобуса с фенове с транспаранти бяха пристигнали специално за концерта, за да подкрепят "нашия човек". Те били от Шумен, Ловеч и Велико Търново. "Маринов е човек с твърд електорат. Там няма "не мога", като каже Веско имам концерт, и всички се строяваме пред него да го слушаме, голяма работа е той", щастлива е Цанка Иванова. Жената взела билети за половината град, като не пропуснала и двамата си внуци.
Песен, посветена на големия си приятел - поета Евтим Евтимов, бе гвоздеят в програмата на Веселин Маринов.
Създателят на "Обич за обич", "Горчиво вино", "Ти си любовта" и други си отиде от този свят преди пет месеца на 82-годишна възраст. Евтимов бе един от най-близките хора на Веселин Маринов. Той заедно с Тончо Русев написаха най-запомнящите се естрадни български парчета, някои от които изпълни Веселин Маринов.


title: Марго Роби е най-популярната актриса за 2016 г.

maintext:
Марго Роби, прочула се с ролята на Харли Куин в „Отряд самоубийци” и като евентуалната забежка на Брад Пит преди развода му с Джоли, е най-популярната актриса според Imdb.
В челните позиции на класацията преобладават жените, като единствено Том Харди и Леонардо ди Каприо са успели да си проправят път измежду тях – съответно на четвърто и десето място.
За втора поредна година сайтът дава среброто на звездата от „Игра на тронове” - Емилия Кларк, а втора подгласничка на Роби е Мили Боби Браун, известна с участието си в сериала „Странни неща”. Топ 10-ката се допълва още от Морена Бакарин („Дедпул”), израелката Гал Гадот („Жената-чудо”), Дейзи Ридли („Междузвездни войни: Силата се пробужда"), носителката на "Оскар" Алисия Викандер ("Момичето от Дания") и Хейли Бенет ("Момичето от влака").
За участието си в „Отряд самоубийци” Роби често коментира, че преди началото на снимките е изпитвала страх от екранната си любов - Жокера (Джаред Лето). Фронтменът на 30 Seconds To Mars бе дотолкова вманиачен в образа си, че не излязъл от него по време на целия работен процес. Ексцентризмът му го довел дотам, че с цел да предизвика химия между героите им подарил на актрисата жив плъх.


description: Неблагоприятно е: да се слушат съвети

title: Днес подстригването не е препоръчително

maintext:
Празнуват Анастасия, Ася, Сийка, Сия, Анастас, Шина, Шинка.
Луната е в знак Везни, което носи Ян-ска енергия, въздушна стихия, кардинално качество. На Везни е присъщо стремеж към хармонични отношения, дипломатичност и умение безконфликтно да се постигат целите. Засилва се подсъзнателното желание да се харесаме, да получим знаци на внимание, да се чуят думи на одобрение. Лесно намираме общ език с другите хора. Счита се, че това е най-добрият знак за примирие и възстановяване на отношения. Заедно с това се засилва и колебанието, нерешителността. Чашите на Везните трябва да задържим в равновесие.
Неблагоприятно е: да се слушат съвети, да се правят скъпоструващи покупки, всякакви занимания с неестетични дела.
Благоприятно е: за срещи, запознанства, прием на гости, посещение на културни мероприятия, развитие на сътрудничество, реклама, подобряване на имиджа, покупка на мебели и предмети на изкуството, за творчество и вдъхновение, пътувания и пътешествия. Също така за процедури по избавяне от излишно тегло, за целулит и занимания с йога, което води до подобряване на енергийната система на човека в равновесие.
23 лунен ден – Ознаменуван е още с различните настройки във физическия свят, които стават по инерция, тъй като са набрали значителна скорост от по-рано. Човек има усещането за загуби и че нещата се случват не по неговата воля. Общуването с други хора не носи полза сега.
Полезни са млечните продукти. Добре е да се въздържате от месна храна. Както е известно месото повишава агресивността. Също и от алкохол. И най-малката доза може да доведе до поразии.
Подстригването е противопоказно. Може да донесе след това неприятности.
Сънищата показват, доколко сте хармонична личност и доколко сте постигнали вътрешно равновесие. Това, което видите насън, показва вашето истинско отношение към себе си. Съновиденията, които човек вижда, означават нещо съвършено противоположно на това, което очаква в действителност.


title: Мегз надмина Бродуей

maintext:
Топ дизайнерката Миглена Какакншаева - Мегз за пореден път се състезава със самата себе си, като успя да се надмине и да стигне класата на Бродуей.
Тя имаше честта според заслуги от миналите формати на Модната седмица у нас, да закрие тазгодишната, като го направи по възможно най-бляскавия и мащабен начин, залагайки на истинско танцово шоу на сцената, включващо освен 40 професионални танцьори, а и съчетание, изпълнено от гимнастичката ни - Симона Пейчева.
С дрехите на Мегз, танцуваха талантите от Dancing Stars, сред които бе и екранната героиня от хитовия сериал "София - ден и нощ" - Рая. Също така дефилираха и Megz Angels - най-следваните и най-харесвани момичета в България, сред които "Мис България 2015" - Марина Войкова, както и топ моделът Гери Дончева, която напусна риалити формата "Фермата", само и само да се изяви за модния бранд.
Темата на мюзикъла, достоен за Бродуей, изпълнен изключително внушително с шест машини за сняг и дим, бе феминизма. Нестихващите аплодисменти на публиката, сред която бе целия български хайлайф не спря да аплодира Каканашева. Представителка на украинскияVoque, която бе специален гост на събитието, пожела да заснеме няколко от представените модели на Мегз. Всички тези признания свидетелстват за това, че и в България могат да се износват проекти от световен мащаб!
ВСИЧКИ СНИМКИ ВИЖТЕ ТУК


title: Бойко Василев чака бебе от любовницата си

maintext:
Бойко Василев, който все още не се е раздел с жена си - адвокатката Адриана, чака бебе от любовницата си, която му е колежка в БНТ.
Албена Колчакова е бременна в третия месец, тоест водещият на "Панорама" ще стане отново баща през май идната година.
Твърди се, че Василев е започнал любовна връзка с колежката си преди около година и половина, докато все още е бил с жена си.
Брюнетката успяла да завърти главата на водещия с професионализъм и находчивост при намирането на интересни събеседници в публицистичното му предаване, а също и с разкрепостено поведение.
"Албена е купонджийка, винаги се майтапи и има уникално чувство за хумор", твърдят колеги на влюбените гълъбчета от "Сан Стефано" 29.
Преди броени седмици Колчакова пуснала бомбата, като в тесен кръг признала, че чака дете от Василев. Бременната телевизионерка се надявала, че Бойко вече ще е свободен, докато дойде време за раждането.
Миналата седмица бе второто заседание по делото за развод, което Василев и Адриана Петрова водят помежду си, пише "Таблоид".


title: Най-красивата ръководителка на американския балетен театър

maintext:
Мисти Коупланд е първата афро-американска жена, която да бъде ръководител на американския балетен театър.
Освен невероятните познания в това красиво изкуство, дамата има много сериозно минало зад гърба си. Преди да видите какво са направили дългите години в залата, можете да потърсите нейната биография, която в момента се намира в Амазон.
Но ако не сте почитатели на четенето...


description: Двамата ще си кажат да на датата на първата си сватба

title: Джей Ло и Марк Антъни се венчаят отново?

maintext:
Дженифър Лопес и Марк Антъни отново ще се венчаят догодина, упорито се мълви в шоубизнес средите.
Двамата са подновили любовните си отношения и смятат да си кажат „да“ за втори път на 5 юни 2017 – 13 години, след като се ожениха за пръв път, пише RadarOnline.com.
“Джен твърди, че чарът се крие във втория път“, издаде близък до дивата.
47-годишната хубавица и Антъни наскоро шокираха широката публика като се целунаха страстно на сцената на латинските награди „Грами“ (17 ноември).
Малко след това пък Марк обяви, че вече се е разделил с третата си съпруга Шанън де Лима. Говори се, че Лопес също е разкарала младия Каспър Смарт, с когото ту се събира, ту се разделя.
„Джен сподели пред близки, че Марк е единствената истинска любов в живота ѝ. Тя не е жена, която се чувства добре сама и когато нещата с Каспър приключиха, се фокусира изцяло върху Марк. Освен това близнаците от известно време са обединили сили да ги съберат. Те така и не омекнаха към мащехата си Шанън“, добави източникът.
Старите чувства между Антъни и Лопес са пламнали с нова сила през август на сцената на Radio City Music Hall, пише Tialoto.
През последните месеци двамата се чували и виждали по-често и покрай общия си работен проект – Марк продуцира испаноезичния албум на Дженифър.
„Искрата помежду им винаги е била там. Връзката им беше много страстна. Те се караха така, както се обичаха“, коментират от обкръжението на бившите съпрузи.


description: Тя ще присъства в клуб Перото в НДК на 22 ноември от 19:00 часа

title: Силви Вартан идва в София да представи новата си книга

maintext:
Силви Вартан пристига в София, за да представи лично своята книга „Мама…“, паметно свидетелство за силата на обичта и за смелостта на хората, принудени от обстоятелствата да водят живот на изгнаници.
Тя ще присъства в клуб "Перото" в НДК на 22 ноември от 19:00 часа.
„Мама…“ (превод: Румяна Маркова, цена: 16 лв., 224 стр.) е книга, написана с много любов и с дълбока признателност към жената, с която Силви Вартан е имала особено силна връзка. Успоредно с образа на Илона, живяла нелек живот, без никога да се оплаче, голямата певица ни представя и собствените си премеждия и успехи, разказва за началото на певческата си кариера и за нейния апогей, за браковете си с Джони Холидей и Тони Скоти, за баща си, брат си, децата си, за дните и годините, които е живяла до обичаната си майка.
„Няма на света нищо по-мощно, по-силно от любовта на една майка”, казва Силви. „Това е себеотрицание, съвършена любов. Връзката ми с моята майка беше спойка, нещо незаличимо, заложено вътре в нас, дълбоко, кръвно – някаква луда любов”.
Силви Вартан е световноизвестна френска певица и киноактриса от български произход. Едва седемгодишна, тя напуска България със семейството си, а десет години по-късно записва първата си песен в Париж. Следват множество турнета и албуми, които се продават в милионни тиражи по цял свят, а песните ѝ се превръщат в хитове дори в Япония, Латинска Америка и Азия.
През последните десетилетия Силви е предимно в Лос Анджелис, където живее със съпруга си, известния продуцент и мениджър Тони Скоти, и дъщеря им Дарина. През 2014 г. в София се състоя премиерата на книгата „Дума по дума”, а ден по-късно тя изнесе поредния си грандиозен концерт, на който представи албума „Силви в Нешвил“.
По-долу може да прочетете откъс от книгата "Мама..." на Силви Вартан:
В прегръдките на мама
Тя изпълва първите ми спомени. Все още не виждам нито баща ми, нито Еди, виждам само нея. Очите ѝ с цвят на мед, дъхът ѝ по бузата ми, прегръдката ѝ, откъдето откривам един странен свят. Мога да кажа, че първата картина, която се е запечатала в паметта ми, е от едно планинско село. Днес знам, че това е село Лакатник, близо до София. През войната семейството ми бяга от града, от бомбардировките на съюзниците и намира подслон в кацналото на планинския склон селце, където се раждам аз на 15 август 1944. След края на войната продължаваме да наемаме къщата в Лакатник, където прекарваме лятото. Спомням си мрака, който се издига от долината, нощта, която ни застига, и мама, която се катери по стръмната пътека, поемайки дълбоко дъх и шепнейки ми успокоителни думички. Поглеждам през рамото ѝ и зървам дядо, Робер Вартан, таткото на татко. Той трудно ни догонва и от време на време ми маха или ми се усмихва под мустак. Но скоро стигаме до къщата. Влизаме вътре. С изненада установявам колко е студено и се чудя на странната миризма, която се носи във въздуха. Влагата от варосаните стени.


description: Монро е облечена в нея на 45-годишния рожден ден на Кенеди, когато пее Happy Birthday to You на сцената на Медисън Скуеър Гардън

title: Легендарна рокля на Мерилин Монро продадена за 4,8 млн. долара

maintext:
Роклята на холивудската актриса Мерилин Монро, с която тя пее на рождения ден на 35-тия президент на САЩ Джон Кенеди (1917-1963 г.), бе продадена на търг в Лос Анджелис за 4,8 милиона долара.
Търгът, който продължава три дни, се организира от аукционната къща Julien's Auctions.
Става дума за ушитата по поръчка от френския дизайнер Жан Луи полупрозрачна блестяща рокля. Монро е облечена в нея на 45-годишния рожден ден на Кенеди, когато пее Happy Birthday to You на сцената на "Медисън Скуеър Гардън" пред около 15 хиляди души.
Предварителната оценка на роклята бе 3 милиона долара. На тридневния търг се продават и други вещи на звездата.
Монро почина на 36-годишна възраст през 1962 година от свръхдоза сънотворно.
Много колекционери искат да притежават предмети, свързани с тогавашния секс символ на Америка и цената им често достига милиони долари, пише БГНЕС.


description: Tе са кръстили бебето Инес

title: Раян Рейнолдс и Блейк Лайвли разкриха името на малката си дъщеря

maintext:
След 2 месеца тайна, Раян Рейнолдс и Блейк Лайвли, разкриха името на втората си дъщеря.
Това се случи само дни, след като Раян Рейнолдс представи за първи път пред медиите двете си хлапета. Те бяха част от близките на семейството, които присъстваха по време на откриването на неговата Звезда на алеята славата.
Двойката е много дискретна относно семейния си живот, но "Й Ес Уикли" съобщи, че те са кръстили най-малката си дъщеря Инес.
По време на събитието обаче светлината на прожекторите беше насочена към по-голямата й сестра Джеймс, която твърдо беше решила да не кротува. Тя предизвика особен смях у публиката като взе микрофона от баща си и го понесе към публиката. В отделно интервю обаче баща й издаде, че това "не е първият й път, в който тя решава да грабне нечий микрофон" и че май е започнало да й става навик.
Раян Рейнолдс регистрира най-успешната си година не само в личен, но и в професионален план.
Комиксовата лента "Дедпул" с негово участие, заснета със сравнително скромния бюджет от 58 млн. долара реализира печалби от над 780 млн долара и стана хит в международните бокс офис класации. Ролята му на крайно саркастичния антигерой на "Марвел" донесе на Рейнолдс и приза за шоумен на годината и най-добър актьор в комедия на наградите "Изборът на критиците", както и номинация за "Златен глобус" за най-добър актьор във филмова комедия или мюзикъл.


title: Ева Лонгория иска да стане майка

maintext:
41-годишната актриса Ева Лонгория иска да стане майка.
Тя и нейният съпруг Хосе Бастон са готови да увеличат семейството си.
„С Хосе се радваме на възможността да бъдем един с друг и ако в близко бъдеще си родим бебе, това ще бъде прекрасно“, сподели холивудската звезда, пише БГНЕС.
За Ева това не е първият брак, но именно с Хосе тя намери щастието и пожела да стане майка.


description: Бил е задържан за притежание на марихуана

title: Арестуваха сина на Мадона

maintext:
Роко, 16-годишният син на поп иконата Мадона, е бил арестуван за притежание на марихуана.
Полицията в Северен Лондон получила сигнал от съседите на младежа, които няколко пъти го виждали да пуши трева. По време на обиска ченгетата открили канабис у Роко и го отвели в управлението. След няколко часа, наследникът на Мадона е бил освободен под гаранция.
Звездната майка засега не е коментирала издънката на отрочето си, въпреки че Роко е бил арестуван още на 28 септември, но чак сега информацията е достигнала до медиите на Острова.
В Лондон, Роко живее при баща си - режисьора Гай Ричи. Опасенията на поп кралицата, че животът край Темза няма да му се отрази добре, се оказаха основателни.


description: Любимката на българската публика пристига в сряда

title: IMANY разпродава втори концерт в София

maintext:
Остават само три дни до дългоочаквания голям концерт на Imanyв София и само няколко десетки билета.
И трите допълнителни категории, които Keen Acts пуснаха в продажба в последния момент, вече са на изчерпване. По всичко личи, че София ще бъде поредният град от тазгодишното турне на френската певица, който ще събере максимален брой фенове. Зала 1 на НДК ще повтори примера на Познан и Варшава, като посрещне Imanyсъс запълнен капацитет.
На 19-и октомври вратите ще отворят точно в 19:00 ч., а концертът ще започне в 20:00. За максимален комфорт на няколкото хиляди посетители, е желателно пристигането да не се случва в последния момент.
Imanyще кацне в София заедно с невероятния си бенд в същия ден. На сцената с нея ще свирят седем музиканти. Шоуто обещава да е интимно и зареждащо, изпълнено с нови и добре познати песни от авторската продукция на певицата.
Последни бройки билети за концерта на19-и октомври в зала 1 на НДК са достъпни в бензиностанции OMV, The Mall, билетен център НДК, Български Пощи и в мрежата на EVENTIM.


description: Бъдещото острие на Нова тв организирала бой с пръчки

title: Ани Цолова била кльощава и злояда

maintext:
Годината е 1975-а, а месецът април. В Плевен проплаква за първи път едно момиченце, което 40 години по-късно ще всява страх у родните политици.
Днешният синоним на “бръснач” в родната тв журналистика Ани Цолова е била доста кльощаво дете, винаги късо подстригана. Кара често колело. Тънките й кокалести краченца са почернели от жаркото слънце и винаги са ожулени.
До седмата си година живее във врачанското село Михайлово при своите баба и дядо. Всичките й детски спомени са свързани с малкото населено място в Северозападна България. „Сега си давам сметка, че съм се чувствала точно като в любимия ни филм от онова време – “Синьо лято”. Точно като в него – само че нямаше море.
Истинска свобода, близки хора, които много обичаш, спокойно ти е, караш по цял ден колело. Явно съм била мъжкарана в детството, защото постоянно организирах децата. Правехме някакви маршрути с колелета. Винаги имаше много активна организация“, разказва водещата на сутрешния блок на Нова.
Ако днес громи гостите си с неудобни въпроси, то като малка е организирала турнир по бой с пръчки. Разбира се, имало е моменти, в които и женското в нея се е събуждало. Запретвала ръкави и изправяла връстничките си една срещу друга в състезание по плетиво, както и по изграждане на колиба.
“Явно съм била организатор № 1.И досега това ми е останало в характера. Усещам се, че си пъхам гагата дори когато няма нужда. Виждам някаква несправедливост, която по никакъв начин не ме засяга. Хората, които са обект на тази несправедливост, по никакъв начин не са потърсили моята помощ... Но аз се намесвам и… ще оправя положението”, споделя Цолова.
Иначе това с организаторските способности може да се свърже с факта, че тя се е родила под знака на Овена. Решително и с рогата напред, дори е искала да се появи на света много преди определения ден.
“Измъчила съм страхотно мама. Имала е сериозни поражения след моето раждане. Първо съм тръгнала да се раждам 3 месеца преди датата – в края на 6-ия месец. И тя, милата, е прекарала 3 месеца в болница на системи, за да мога да се появя с гръм и трясък. И наистина съм се появила така. Много мъчително ме е родила. Даже има увреждане на едното око... Родила съм се трудно, но пък си е заслужавало. Много често съм изпитвала чувство на вина към майка ми…
Две години след мен се е появил и брат ми – по най-лесния начин. Бил е едно пухкаво, сладко, дебело бебенце с гривнички по ръцете и краката. Отново за разлика от мен – била съм кльощава и злояда. Много са се грижили за мен. Сокове, ябълки, моркови – всичко се е изстисквало на ръка. Никога не съм изяждала приготвеното за мен. Брат ми и братовчед ми, с когото се родихме по едно и също време, са изяждали всичко“, откровена е журналистката.
По ирония на съдбата днес нещата стоят обратно.
“Аз обичам да ям и изобщо не съм слаба а брат ми – пухкавото бебе, което не спираше да яде, сега е строен млад мъж“, разкрива Ани.
Като малка тя си е играла на... сокове. „Правих проучване – никой друг не е играл на сокове. Вземах малки бурканчета от детски храни и в градината намирах най-различни растения и цветя, които пускат цветен сок.
Стривах ги и ги слагах във вода. Ходех и в други градини, законно или не, да бера цветя. Някои пускаха розов, лилав, червен сок, а мерудията – много хубав зелен. Във всяко бурканче сипвах по малко вода и растения и водата се оцветяваше. Цялата колекция се подреждаше на едно рафтче. Ароматът изветряваше за около 24 часа и на следващия ден процедурата се повтаряше. Не знам откъде ми беше хрумнала тази игра, но поне две-три лета ми беше основно занимание.”
Острието на „Здравей, България“ не крие, че любимата й играчка била парцалената кукла на майка й. „Много ме е яд, че не я запазих. Тя е била нейна кукла, но е дошла отнякъде, не е първо притежание на майка ми. Беше уникална парцалена кукла – най-приятната, най-топлата, най-истинската. След това съм имала толкова много кукли – пеещи, клатещи се, мигащи, говорещи... всякакви други, но никоя от тях нямаше това, което ми носеше парцалената“, разкрива Цолова.
Като малка тя не е имала амбиция да става журналист. Мечтаела да стане певица. “Пяла съм с опаковката на дезодорант пред огледалото, но мисля, че това много деца са го правели... Обличах булчинската рокля на майка ми... мислех, че съм певица. Имахме всичките песни на Лили Иванова на плочи, също на „Бони М”, на АВВА, т. е. всичко, което се е продавало тогава... Пусках някоя плоча и пеех пред огледалото“, спомня си тя. На по-късен етап от музикалната сцена се е пренасочила към правото, поне в мислите си.
„Тогава беше много модерно и всички искаха да учат право. Аз обаче исках от много малка да уча право, защото бях гледала един филм – “Адвокат на дявола”.
И заради него исках да стана адвокат. Във филма имаше една жена, която ми беше направила силно впечатление, и аз исках да съм като нея. И съответно си имах цел. Майка ми и баща им никога не са ми казвали: “Ти ще кандидатстваш това... ще учиш там... стани...” Имах свободата да избирам. И реших да кандидатствам право, за да стана адвокат“. Съдбата обаче решила да не следва тази дисциплина.
Едно от нещата, които и до днес вълнуват Ани, са народните танци. Разказва, че била много добра в тях, но й се наложило да прекъсне. „В първи клас майка ми ме записа в Пионерския дом в Плевен – там имаше чудесна музикална и танцова школа. Подготвяха кадри за Северняшкия ансамбъл. Играх 7 години народни танци. Изкачвах се нагоре в ансамбъла и често си представях как ще танцувам в Северняшкия ансамбъл. Това ми беше мечтата. На всички момичета ни беше мечта. Според мен бях добра, защото винаги минавах изпитите и се качвах нагоре, нагоре... С такова желание ходех, че и досега помня – репетициите бяха в понеделник, сряда и петък от 7 до 9 ч. вечерта. През зимата баща ми или майка ми идваха да ме вземат от Пионерския дом.
Много тежко преживях отказването от танците. Разболях се от бронхопневмония. Един месец останах вкъщи, поставяха ми инжекции. За този месец пропуснах много репетиции… Върнах се след месец отсъствие и трябваше да положа изпит за качване в горно ниво, но не успях... А при мен беше така – или съм най-добрата, или няма да се връщам назад. Бяха ревове, чудеса... Мисля си, че майка ми и баща ми не са разбрали колко тежко съм го преживяла. Трябвало е да отидат да кажат на хореографа: “Дайте му една седмица на това малкото, че много се е амбицирало да научи стъпките.”
Аз щях да ги науча! Сигурна съм! Някой да ми беше показал, щях да ги науча, да се явя на изпита подготвена... И да се кача нагоре. Но родителите ми явно не са знаели колко важно е било всичко това за мен. Явно не съм им дала някакъв знак... Спомням си обаче, че нощи наред плачех, защото народните танци тогава за мен бяха най-важното нещо. И след това много дълго време не можех да гледам танцуващи ансамбли по телевизията... И досега, като видя Северняшкия ансамбъл, се разплаквам... Нещо ме срязва в сърцето. От две години играя в един самодеен ансамбъл. Правим истински танци, с хореография, не е само с хора. Мога да съм и солистка!”, изповяда тв водещата.
Първата й целувка също е била на село, когато Ани е на 14 години. Тогава е седяла на пейка пред местната фурна с нейн приятел - Панчо. „Любимият ми момент беше, когато мама Пепа и деди ме пращаха за хляб. Винаги отивах с колелото – три хляба в торба от едната страна, три от другата… Балансираш с колелото и ако не паднеш, си победител. Всички деца се събирахме пред хлебарницата...”
Споменът за първата целувка отстъпи пак пред спомените за веселото детство и многото сини лета в село Михайлово. А днес за жалост то е нещо такова...
“В момента в моето село живеят само възрастни хора. Постоянно нощем крадци обират къщите. Мръсно е, сиво, срещаш намръщени хора. От 3000 души сега дали има и 500. На мен това ми е голяма болка. Минали са 20-ина години, а всичко толкова много се промени. Селото обезлюдя, в него няма млади хора. Много е тъжно“, емоционална е Цолова.


description: Тя е най-малко човекът, който може да ме съди. На нея трябва да й се направи колаж - да се открият разликите преди и сега

title: Джулиана Гани: Николета Лозанова е смешна!

maintext:
- Джулиана, в една от последните твои медийни изяви в телевизионен ефир преброиха корекциите по тебе. Как се почувства? Случвало ли ти се е да се засрамиш в подобни ситуации?
- Аз срам нямам! Направила съм всичко абсолютно умишлено. Както и всичко, което съм променила в себе си. Не съжалявам за подобни неща.
- Нашумя преди години с титлата "Мис Силикон". Спомена, че би увеличила още веднъж гърдите си.
- Много искам да увелича бюста си с още малко кубици. Не мисля, че има нещо лошо в това.
- Споменаваш, че имаш човек до себе си, който те глези много. Казваш, че е на 39 г., но не искаш да разкриеш самоличността му. Наистина ли е женен, както гласят клюките, и би ли разбила семейство в името на собственото си благо?
- Да, женен е. Той е разумен човек и щом се е стигнало до това да има любовница, значи нещата не вървят. Аз вина в случая нямам, а решенията той може да си взима сам. Достатъчно голям и разумен е.
- Наскоро Николета Лозанова заяви, че е потресена от външния ти вид. Как приемаш думите й, имайки предвид, че и тя е променяла външността си неведнъж през годините?
- Николета е най-малко човекът, който може да ме съди. На нея трябва да й се направи колаж - да се открият разликите преди и сега. Смешна е!
- Хората виждат многото корекции по тебе, но малцина знаят за дипломите ти и всички специалности, които си учила. Наскоро заяви, че записваш докторантура. Към какво се насочи?
- Да, ще запиша европейско управление. Смея да твърдя, че имам много таланти и визията ми няма нищо общо с това. От учено и стабилно семейство съм!
- Две от последните ти фотосесии са доста скандални. На едната си гола и облята в шоколад. Притеснява ли те общественото мнение и кое е единственото нещо, което би те спряло да се снимаш провокативно?
- Аз съм Мис Силикон. Няма какво по-различно да очакват от мен. Домакини си имат вкъщи, аз съм и модел и обичам провокациите!
- Знам, че работиш като танцьорка. Колко е важно една жена да е самостоятелна и може ли да се влюбиш в мъж без възможности?
- Разбира се. Истината е, че любовта не се измерва в пари и чувства не се купуват!
- Замисляш ли се вече за брак и деца? Смяташ ли, че си готова да се задомиш?
- Да, мислила съм. Не виждам защо да не направя хубаво семейство, стига мъжът до мене да си струва!
- Ако след време възпитаваш дъщеря, има ли нещо, за което би я спряла? Някъде, където си сбъркала ти и си си взела урок?
- Не съм се замисляла за това. Има време. Но аз не се срамувам от това, което съм!
- Какви планове има за бъдещето едно момиче с няколко корекции и още толкова дипломи, което следва винаги на първо място себе си? Каква е следващата ти голяма цел?
- Ще видите. Изненада е. Амбициите ми са големи!
Източник: "Всеки ден"


description: Певицата пое първия си ангажимент снощи

title: Eмилия поднови клубните си участия

maintext:
Eмилия започнa kлyбните cи yчаcтия, малко повече от месец след като роди дъщеря си - Мира.
Певицата пое първия си ангажимент снощи.
Тя пя в клуб в Благоевград. Певицата бе избрала черна, широка рокля, с която да прикрие килограмите си.
Фолк звездата стана майка за втори път на 3 октомври.
Това е второто дете за нея и Коко Динев. Двамата имат седемгодишен син - Иван.


title: Децата на Кати Прайс я молят да не си показва гърдите

maintext:
Кати Прайс е един от най-известните еротични модели във Великобритания.
Тя е известна със своя пищен бюст, който предполага по-разголените фотосесии, в които участва.
Но докато Прайс спокойно изкарва пари с гърдите си, нейните деца хич не са доволни.
Разказвайки за живота си в тв интервю, 38-годишната знаменитост призна, че 9-годишната й дъщеря, която е от бившия й съпруг Питър Андре, често се чувства засегната и я моли да не си показва гърдите.
Прайс е сигурна, че дъщеря й Принцес няма да стане модел, точно поради тази причина. Тя е много красива, но няма афинитет, а и баща й не би го позволил, сигурна е едрогърдата шоугърла.


description: По-малко четете и стойте пред компютъра

title: Днес ще бъдем импулсивни и енергични

maintext:
Празнуват Анна, Анета, Аника, Аница, Анушка, Нуша, Нушка, Яна, Янка. Името Анна отговаря на знак Дева. Камък- топаз, рубин; животно покровител-заек; щастлив ден – сряда; неблагоприятен ден-четвъртък; удачен сезон- лято. Препоръчва се връзка с мъже с имената Алексей, Антон, Владислав, Евгени, Константин, Леонид. Цветето на Анна е градинската теменуга. Кадифени и нежни, те често са украсени в три основни цвята - бял, жълт и виолетов и символизират три настроения: надежда, печал, непосредственост. И всички тези качества са видни в характера на Анна. Както градинската теменуга приковава вниманието, така и Анна привлича представителите на силния пол. Жизнерадостна, капризна и упорита. Анна обожава празниците. С радост приема гости, с не по-малко удоволствие отива на барче, ресторант. Обича да танцува, винаги весела и остроумна. Подарете на Анна нещо от бижутерията. Много харесва гривни и пръстени с орнаменти, по-добре без камъни. Не е безразлична и към чанти, но трябва да бъдат модерни и изискани. Да избягва мрачните тонове в дрехите. За нея са благоприятни червеният и белият цвят, те усилват нейната привлекателност.
Денят е в чест на светицата – майка, на Богородица и се отбелязва предимно от жените. Днес не трябва да работят майките, младите жени и бременните. На този ден са започнали родилните мъки на Богородица и тогава тя си боядисала дрехите в черно. Св. Ана е още празник на самодивите. По това кой ще влезе в къщи, се гадае каква ще бъде годината. Нощта преди зачатието на св. Анна се смята за най-злокобна. Нощ на заклинания, магии и прокоби. Вярвало се, че магьосниците се превръщат в мушици и бродят навсякъде. Ако убиете мушица край свещта, значи сте убили някоя магьосница. Вътре в къщи и можете да си окадите с тамян и да запалите свещ.
Луната е в знак Овен - Хората стават по-инициативни, по-импулсивни, по-хазартни, търсещи новото. Повишава се физическата активност. Проявява се нетърпение, искане да стане всичко и веднага. Не изяснявайте отношенията си – вместо това още повече ще се усложнят. Уязвими са главата, мозъка, ушите, очите, зъбите. Необходимо е да се занимавате с профилактика на съответстващите заболявания. По-малко четете и стойте пред компютъра. Подходящо за масаж на главата и лицето. Направете подхранваща маска. Не посещавайте зъболекар. Препоръчва се натоварване на кръста и долната част на гръбначния стълб. Може да се правят всякакви упражнения оформящи талията. Любовните авантюри, подписване на договори е желателно да отмените. Не се преуморявайте нито физически, нито умствено.
10-ти лунен ден до 14:02ч е благоприятен за семейни дела. Добре е да посетите своите роднини. Това ще укрепи вашите роднински връзки. Естествено, направете го искрено и защото го искате, а не защото трябва. Най-доброто време да си устроите семеен празник дори без повод. Да се избягват скандалите и взаимните упреци. Не се препоръчва подстригване.
11-ти лунен ден от 14:02 до 14:38ч на следващия ден. Бъдете внимателни. Ден опасен за взаимоотношенията. Не е ясно кое действие до какво ще доведе. Дори невинно казана дума може да предизвика пристъпи на гняв. Реакциите са непредсказуеми. Секса трябва да бъде пламенен, страстен. По време на интимната близост проявявайте повече фантазия, не се бойте да експериментирате. Преизпълнени сте със сили. Добре е да се занимавате с активни упражнения, с ци гун, но без излишно да се претоварвате. Обърнете внимание на сухожилията, не на мускулите. В този период можете да се подстригвате, а ако не сте имали такива намерения, то подрежете косата си поне на милиметър. Това ще освободи излишната негативна енергия.


description: Прави магии за брак на новия си спонсор

title: Моника Валериева изпуши

maintext:
Зложелатели разправят, че видели именно Валериева пред къщата на един от най-силните ходжи.
Поредица от грешни връзки, спекулации, аборти и пълна финансова криза докарали Моника Валериева до просешка тояга.
Точно тогава се появил мастит бизнесмен, по когото тя хлътнала, но предложение за сватба не идвало.
Тя поставила ултиматум, че ще си събере куфарите, но това не подействало и затова Валериева прибегнала до необичайни мерки.
Асеновградчани винаги са казвали, че при тях са едни от най-силните ходжи, които правят ритуали, след които получаваш това, което искаш. Едни идват за пари други за здраве, трети бъркат в казана и чакат да получат любов.
Зложелатели разправят, че видели именно Валериева пред къщата на един от най-силните ходжи. Според тях моделката чакала, за да направи бяла магия за сватба и най-после да се отърве от безрадостното моминство, пише „ШОУ“.


description: Хайди Романова - почитателка на медитацията и нудистките изпълнения

title: Мадам Романова е нудистка

maintext:
Хайди Романова е тук, за да направи деня ви истински красив.
Почитателката на медитацията и нудистките изпълнения, тя е нашето предложение за тази прелестна сряда.
Вижте я


description: Точно толкова иска бившият любовник на певицата, за да разпространи още един секс клип

title: 5 бона на минута за порно с Галена!

maintext:
5 бона на минута за порно с Галена!
Ето на това му се казва елит! 5000 лева за 1 минута секс с Галена!
Точно толкова иска бившият любовник на певицата, за да разпространи втория порно клип, с който разполага. Срещу 20 000 лева любовникът обещавал 4-минутно домашно клипче с Галена, пише „Всеки ден”, цитира hоtarena.net.
Припомняме, че преди време анонимен информатор сигнализира, че втората част е още по-брутална от първата, която бе заснета във ваната.
Според запознати единствената причина клипът да не изтече в Интернет е, че мъжът искал твърде голяма цифра, за да го предостави в медиите.
В същото време имало и преговори с Галена и Галин видеото да не види бял свят.
Предполага се, че мъжът от клипа е Мистър България Дани Милев, който в последно време много е закъсал с парите.
Той се хвалел пред авери, че освен видеото с фелацио ласките на Галена, кътал още две порно клипчета, където певицата се раздавала на макс.


title: Криско качи 10 килограма

maintext:
Нещо много любопитно се случи в социалните мрежи.
Дизайнерката Миглена Каканашева - Мегз беше публикувала снимка на любимката си Тита и Криско от тяхно участие. На снимката хитмейкърът Криско, който явно се е отдал на удоволствия и е забравил за фигурата си, беше с бирено шкембе, пише hotarena.net
Тийн идолът явно все още няма реална самооценка за това, в което се е превърнал, защото беше облечен с вталена тениска, която допълнително очертаваше сланинките му.
По-странното, обаче, е че само час по- късно снимката изчезна безследно от всички профили на Каканашева.
Явно двамата с Криско са имали скандал по темата и той е поискал дизайнерката да изтрие снимката, защото не се харесва на нея.
Мегз се слави с инатлив нрав и това, че винаги прави каквото реши и е изумително как Криско я е убедил. Може би я е заплашил, че вече няма да облича ексклузивно протежето му Тита и миньончето е склонило глава.


description: Организаторката на Мис Силикон е носи на крилете на любовта

title: Мариана Маринова с нова любов

maintext:
Организаторката на скандалния конкурс "Мис Силикон" Мариана Маринова се носи на крилете на любовта, видя Lifestyle.bg.
Мариана смени статуса си в социалната мрежа на обвързана. Най-накрая Маринова може да е щастлива в любовта, след като лятото бе пребита от ревниво гадже.
Според информирани миската живееше с ММА боец от Колумбия. Тя го поканила на почивка в Слънчев бряг. Колумбиецът бил шокиран от разкрепостеното поведение на девойката.
След шумен скандал ММ боецът ударил Маринова в лицето и тя постъпила в болница.


title: НиЛо чете Ницше

maintext:
Николета Лозанова за пореден път изби рибата и шашна всичките си фенове, видя HotArena.
За разлика от останалите плеймейтки, които се вълнуват само от глупости, Ни Ло явно чете книги от философа Фридрих Ницше. Или просто е попаднала на цитата.
Николета публикува в социалната мрежа негов цитат, а феновете й направо не можеха да повярват, че това е истина, пише „България днес“.
"Хората най-много мразят този, който може да лети. Колкото по-високо се изкачваме, толкова по-малки и нищожни изглеждаме на тези, които не могат да летят", гласи цитата.


title: Остават броени дни до концерта на Ханс Цимер

maintext:
Ханс Цимер, най-известният композитор на филмова музика, вече покори публиката в доста страни от Европа, а за наша радост една от спирките му ще е София – 16 май, Арена Армеец.
Носителят на „Оскар“, „Златен глобус“, „Грами“ и „Тони“ ще ни представи уникално шоу с музика от филмите „Гладиатор“, „Карибски пирати“, „Цар Лъв“, „Шифърът на Леонардо“, „Мъж от стомана“ и много други. Зрителите в „Арена Армеец“ ще станат свидетели на невероятно съчетание от класическа музика, рок и традиционно звучене. Те ще се насладят и на зрелищно шоу, дело на световноизвестния дизайнер Марк Брикман, създател на визуалните ефекти в концертите на легендарните Пинк Флойд, Пол Макартни, Барбара Стрейзънд, Роджър Уотърс.
Ханс Цимер пристига в София със своя собствена рок група, в която са включени изключителни музиканти. Част от нея е виртуозният китарист Гътри Гован. Той е свирил с редица популярни музиканти, сред които супергрупата Ейша, рок бандата Аристократс, както и с един от най-известните прогресив рок музиканти Стивън Уилсън. Гован многократно е определян като един от най-добрите китаристи, като доказва това отново по време на концертите на Цимер.
Друг изключителен музикант, който ще видим в София, е басистката Йоланда Чарлс. Освен, че е магьосница на бас китарата, тя е и изключителен текстописец. Едни от най-великите музиканти се доверяват на таланта на Чарлс – Ерик Клептън, ББ Кинг, Роби Уилямс. Йоланда е записвала дори и с краля на попа Майкъл Джексън. В спектакъла ще чуем още хора и оркестъра на Софийска филхармония, с което музикантите на сцената ще бъдат над 70. Специални гости на шоуто ще са гласът от едноименния филм „Цар Лъв“ - Лебо М, както и талантливият китарист от Incubus Майк Айнцигер.
Според режисьора Стив Макуин, носител на „Оскар“ за филма „12 години в робство“, Ханс Цимер е „най-категоричният избор за композитор, когато става въпрос за превръщане на визуалното изкуство в музикалнo усещане“.
Самият Цимер споделя: „Въпреки че имам сценична треска, ще дам най-доброто от себе си по време на тези концерти. Като филмов композитор не пиша музика за това, което виждам на екрана. Създавам мелодия за подтекста, за това, което се усеща само благодарение на звуците.“
Билетите за концерта на HANS ZIMMER на цени от 60 до 140 лв. все още могат да бъдат закупени от всички каси на Тикетпро в страната, както и онлайн на www.ticketpro.bg.


description: „Преди излизах по заведения, за да се разтоваря. Не мога да се справя с ежедневния стрес”

title: Мария Игнатова: Приятелите ми ми се подиграват

maintext:
Силният стрес причинява сериозни тревоги на известната водеща и тя признава, че това е проблем, с който от години се бори, научи HotArena.
Звездната блондинка отчаяно търси баланса, за да си върне спокойствието в живота, но от много работа, все по-рядко й остава време за релакс, пише „България днес”.
„Преди излизах по заведения, за да се разтоваря. Вече предпочитам вкъщи да си почивам, но и това не ми помага.
За капак приятелите ми ми се подиграват, че съм станала пенсионерка. Не мога да се справя с ежедневния стрес”, оплаква се Игнатова.
Най-любимата блондинка на Димитър Рачков споделя, че заради многото си работа, често изпитва и силно чувство на вина. Причината е, че й се налага да пренебрегва сина си Виктор, а това й тежи повече от всичко останало.


title: Цвети Разложка впечатли медиите на Mrs Globe

maintext:
Българският модел Цветелина Разложка бе удостоена с титлата „Избор на медиите” на международния конкурс Mrs Globe.
На бляскава церемония, която се проведе в края на миналата седмица, тя впечатли журналистите с перфектна визия, естествено поведение, професионализъм и красива усмивка. На световния конкурс за омъжени дами, терен на който даде остров Хайнан, Китай, манекенката с ценз за социолог бе номинирана в още седем категории.
За представител на България Разложка бе избрана в началото на годината, след като спечели провелия се национален кастинг на агенция „БОК Стар Моделс”, с президент Страхил Гановски.
Големямата победителка на Mrs Globe стана Мисис Беларус – Светлана Кузанцова. Това стана ясно след като се проведе финалната церемония на конкурса вчера. Той премина в три тура, фокусирани около национални костюми, бански облекла и официални вечерни тоалети.
Подгласнички на Кузанцова станаха Мисис Русия - Юлия Ступишино, Мисис Африка - Рене Робъртс-Пател, Мисис Океания - Даниел Макалпин Джонсън и Мисис Тихи Океан – Енгли Фанк. Наградата на публиката завоюва представителката на Китай.
Междувременно българската избраничка за конкурса за неомъжени „Мис Свят” Галина Михайлова е вече от около месец във Вашингтон. Тя успя да се класира сред финалистите на т.нар.спортно предизвикателство, а дали ще дефилира с голямата корона, ще разберем на 18 декември, когато ще се проведе и излъчи модното състезание.


title: Блек Чайна изостави Роб Кардашиян

maintext:
Приказката за Блек Чайна и Роб Кардашиян свърши и двамата се разделиха.
Младата майка напуснала брата на сестрите Кардашиян и взела със себе си едномесечното им бебе. След драматичната им раздяла преди ден, двамата започнаха да се обвиняват в социалните мрежи и да си прехвърлят вината.
“Аз приключих! В последната година единственото, което правих, е да помагам на Роб! Толкова тъжно и жалко колко ниско падна, за да прикрие личните си проблеми… Роб ме помоли да имаме Дрийм! Той ме стресираше през цялата ми бременност!!! Обвиняваше ме в измама, изсипваше такъв словесен товар върху мен ежедневно, той е абсолютно луд… а след това се извиняваше с подаръци”, разкри Чайна в Instagram.
Самият Роб обясни, че е “по-съкрушен от всякога”, след като неговата любима го е изоставила и е взела детето им. Той не скри тъгата си от раздялата им и обясни, че се е надявал да се ожени за Чайна, макар цялото му семейство да е било против нея.
Двойката има доста скандални отношения и дори дъщеря им Дрийм, която се появи на бял свят преди месец, не успя да поправи нещата.
Двамата на няколко пъти бяха на крачка от раздялата и дори направиха риалити шоу, описващо сложните им отношения, пишат от MissBloom.


title: Мила Кунис отряза Деми Мур

maintext:
Аштън Кътчър и Деми Мур се разделиха преди повече от пет години, но актрисата упорито отказва да излезе от живота на експоловинката си.
Мила Кунис обаче никак не е доволна от този факт и макар доскоро да проявяваше толерантност към чувствата на Мур, реши най-накрая да сложи край.
Повод за поредния скандал между двете съпруги (бивша и настояща) на Аштън станало раждането на сина му Дмитри Портууд Кътчър на 4 декември тази година.
Мур побързала да честити на семейството втория им наследник и отрупала бебето с дарове. Тя обаче не се удържала и започнала да дава съвети на Мила как се гледа повече от едно дете, което вече дошло в повече на търпеливата Кунис, пише RadarOnline.com.
„Деми се опитва да се меси отново в живота на Аштън и Мила сега след раждането на сина им. Тя накупи подаръци на бебето и започна да дава акъл на Мила как да си гледа бебето. Тя обаче направо откачи и я отряза. Помоли я да ги остави на мира. Деми не е имала момче, така че Мила смята за изключително смешна идеята да я съветва как се гледа син“, разкри източник пред медията.
„На Мила ѝ писна да бъде добра с Деми и е наясно, че това може да я нарани, но тя не желае повече да се преструва на нейна приятелка. Отношенията им приключиха окончателно“, добави информаторът.


description: Сиромахов взимал 10 бона заплата

title: Слави Трифонов позлати Иво Сиромахов

maintext:
Сценаристът Иво Сиромахов прибира рекордна за телевизионните предавания заплата от 10 000 лв., научи HotArena.
44-годишният автор на 18 книги, 8 пиеси и една дузина скечове в „Шоуто на Слави” се нарежда сред най-добре платените родни звезди в телевизионния ефир.
Сиромахов сам измислял скечовете за двата култови образа във вечерното шоу – егоцентричният Филип Киркоров и колоритният Паулу Коелю, който обича да цитира самия себе си.
Макар че е завършил театрална режисура в НАТФИЗ и няма актьорско образование Иво Сиромахов, сценаристът на Дългия успешно зае мястото на напусналия Виктор Калев. Малцина знаят, че покойният Чочо Попйорданов е подготвил Иво за кандидат студентските изпити в НАТФИЗ.
Сиромахов обаче не бил от най-усърдните студенти. Силата му била в купоните, а в най-големите запивки влизал рамо до рамо с верните си другари от едно време Деси Тенекеджиева, Мила Драгоманска и Чочо.
Сиромахов демонстрира актьорските си заложби още преди 3 години, участвайки в комедийното импровизационно шоу на Би Ти Ви „Младост 5”. Рейтингът на сериала обаче бе катастрофален и Иво продължи да се вихри в актьорската вечер на „Шоуто на Слави”.
Освен това Сиромахов се изявявал и като водещ на вечерите, в които Слави не е на екран. Заради увеличените му ангажименти, гологлавият водещ му увеличил заплатата на 10 бона. Това го нарежда сред най-скъпо платените телевизионни лица у нас. Отделно Иво прибирал тлъсти пачки и от другите проекти на Дългия.
Преди 3 години Сиромахов бе поискал дълъг неплатен отпуск от шефа си, а зрителите на Би Ти Ви недоумяваха къде се е изпарила дясната ръка на Слави. След няколкомесечно отсъствие, Сиромахов изненадващо се завърна на бял кон в предаването.
Докато Трифонов обикаляше страната заради турнетата на малките таланти, които бяха открити по време на конкурса за екранна партньорка на г-н Андреев, Сиромахов отново цъфна на екран.
Липсата му от шоуто на Дългия бе осезателна, тъй като именно той изпълняваше ролята на сив кардинал в екипа и сядаше и в стола на Трифонов, когато титулярът отсъстваше, пише "Уикенд".


title: най-секси мъж на планетата

maintext:
Дуейн Джонсън – Скалата беше обявен за "Sexiest Man Alive" (най-сексапилният жив мъж на планетата) от списание People.
Така той става наследник на горещи холивудски знаменитости като Джордж Клуни, Мел Гибсън, Брад Пит и Крис Хемсуърт.
44-годишният екшън актьор и ексшампион по кеч в момента е звезда в новата анимация на Дисни „Смелата Ваяна“ (Moana), а догодина ще го гледаме в екранизацията „Спасители на плажа“. Освен това той се снима и в сериала на HBO „Играчи“.
Наскоро Скалата стана баща за втори път, след като половинката му Лорън го дари с дъщеря – Жасмин. Той има и 19-годишна дъщеря Симоне от предишна връзка.
Носител на същата титла миналата година беше Дейвид Бекъм. Тази класация е ежегодна и се прави вече 30 години, като в последните години с приза се окичиха красавци като Чанинг Тейтъм, Джони Деп, Брадли Купър и Адам Лавин.
Дуейн е едва вторият цветнокож мъж, който печели престижното отличие, след Дензъл Уошингтън, който е избран за най-секси мъж през 1996, пише Tialoto.
Снимки: Instagram


title: Двойка оскверни виенското колело в Лас Вегас

maintext:
Мъж е бил заловен да прави секс на виенското колело в Лас Вегас и малко по-късно успял да сключи брак с друга жена.
Филип Франк Панзика е бил арестуван за своите романтични отношения в малката кабинка на туристическата атракция, след като успял да събере сериозна публика. 27-годишният мъж и неговата компания Клои Скорданиос започнали да правят секс на височина от почти 170 метра. Едва след като бил свален от колелото, Филип помолил полицаите да не го арестуват, защото по-късно трябва да се жени за друга жена.
Прочети повече ТУК!


title: Марина Войкова ще даде короната на новата Мис България

maintext:
Конкурсът, в който ще бъде избрана най-красивата българка, ще бъде на 19 ноември в зала “Рейнбоу Плаза”.
Отново го организира Ирина Папазова, която е собственик на марката. За престижната корона ще се конкурират 20 момичета, всички те са победителки в регионални конкурси. Режисурата на шоуто е вдъхновена от “Лебедово езеро”.
Затова всички тоалети в отделните турове ще бъдат в черно и бяло. Красавиците ще дефилират в турове по бански костюми, официални рокли и едно тематично представяне, което остава изненада за публиката.
В журито ще бъдат няколко носителки на титлата “Мис България” - Наталия Гуркова, Елена Ангелова и Ваня Пенева. Водещи на събитието ще са Атанас Михайлов и миналогодишната победителка Марина Войкова.


description: Бразилският топмодел наруши едно свое правило

title: Адриана Лима с голо селфи

maintext:
Бразилският топмодел Адриана Лима, която от години е номер едно на подиума по приходи, наруши едно свое правило.
За първи път красавицата пусна голо селфи от банята си, като все пак се е прикрила свенливо с хавлия, пише tialoto.bg.
„Никога не публикувам такива снимки, но ето ме“, написа красавицата под снимката в Instagram.
Адриана Лима е една от най-сексапилните манекенки в последните години и е публичен защитник на девствеността преди брака.
Лима се разведе с Марко Ярич, а през лятото бе щракната в компанията на друг спортист – футболния национал на Германия Сами Кедира.


title: Гъмов: Няма да крия, че Преслава ме изненада много

maintext:
Преслава, Люси Иларионов и Джино са запазили приятелски отношения с актьора Станимир Гъмов, който споделя пред "Труд": "Да, те идваха дори в кукления театър, виждаме се, чуваме се".
Той открито казва и кои от участниците във Вип Брадър са го впечатлили и изненадали най-много.
"Няма да крия, че Преслава ме изненада много - тя е много готина. Изненадаха ме и други хора, но в друг аспект. Аз много мразя хора, които не разсъждават, не искам да споменавам конкретни имена, но като цяло имаше за какво да се изненадва човек вътре" - обяснява актьорът.
Много се коментираше целувката на Гъмов с Преслава, когато бяха в ролите на Гамео и Пресиета. "Не репетирахме, на прима виста беше, вие ще кажете дали се е получило добре".
*Сн.: Нова ТВ
Тъй като целувката им изглеждаше достоверно тръгнаха писанията, че между тях двамата има нещо. "С най-голямо удоволствие бих повторил целувката" - признава той.
Станимир Гъмов признава дали му е минавало през ума, че между него и фолк звездата може да има и нещо повече.
"Дали може да се случи нещо между мен и Преслава? Със сигурност трябва да съм лъжец, ако кажа, че не ми е хрумнало, че може да се случи нещо. Не знам, но човек трябва да бъде умерен във фантазиите и мечтите си. Всичко е наред между нас. Приятели сме!" - подчертава той.
Заглавна сн. Фейсбук, източник: signal.bg


title: Мадона: Егото ми излиза от контрол

maintext:
Мадона е наясно със себе си и не се заблуждава в това отношение.
„Знам, че понякога с мен се работи много трудно, че изисквам прекалено много от хората, знам и че понякога егото ми излиза извън контрол... Но аз съм Лъв“, заяви в интервю 58-годишната певица.
Тя коментира още, че е благодарна за това, че е станала известна преди появата на социалните медии. Поради тази причина славата не й тежала, не я приемала като бреме.
„При мен славата е резултат от труда ми, от постигнатото като артист. Докато проблемът на повечето звезди сега е, че са фокусирани най-вече върху славата, а не върху това, което трябва да направят, за да станат известни. Просто, защото в момента е много лесно да станеш популярен благодарение на социалните медии. А много по-трудно е да се развиваш като артист, без да се разсейваш или обсебваш от славата.“


description: Актрисата представи новия си филм Пасажери в Париж

title: Дженифър Лорънс по пуловер и прозрачна пола

maintext:
Дженифър Лорънс се появи в необичаен тоалет на представянето на новия си филм "Пасажери" в Париж.
Актрисата беше облечена със сив кашмирен пуловер и дълга прозрачна сиво-синя пола на "Диор", която разкриваше целите й крака.
Явно като закачка към космическата тематика на филма, на пуловера й имаше голяма звезда и надпис "Звездата" на френски. На полата пък бяха избродирани златни пчели.
26-годишната Дженифър позира с колегата си Крис Прат, който играе главна роля във филма. Двамата разказаха пред журналистите колко вълнуващо е било заснемането на лентата.
В "Пасажери" се разказва за космическия кораб "Авалон", поел на 120-годишно пътуване към далечната планета-колония "Чифликът". На борда му има 5259 души. Две от камерите за сън обаче се повреждат и Джим Престън (Крис Прат) и Аврора Дън (Дженифър Лорънс) се събуждат от хибернация. Сега обаче им предстоят 90 г. пътуване до целта.
Джим и Аврора се опитват да отстранят повредата в продължение на година, но междувременно се влюбват един в друг. През това време корабът всеки момент ще се разбие и двамата трябва да научат и истината за това, какво ги е събудило.
Световната премиера на филма е на 21 декември. Премиерата в България е на 6 януари 2017 г.
ОЩЕ СНИМКИ ВИЖТЕ В ГАЛЕРИЯТА


title: Стоичкови вдигат сватба на 27 август

maintext:
Популярният сръбски певец Мирослав Илич ще пее на сватбата на малката дъщеря на Христо Стоичков Христина, пише Всеки ден.
Тя ще се омъжи за приятеля си Лука Белич на 27 август. Сватбата ще е в България, макар че Христина и бъдещият й съпруг живеят в САЩ. Двамата са сгодени от 2 години. Белич е хърватски тенисист, припомня "Телеграф".
Голямата дъщеря на футболната ни легенда - Мика, е бременна от приятеля си Айкут. Той е от Шумен и лично Стоичков го запознал с Мика преди 2 години.


title: Николета проговаря за мъжете си

maintext:
Николета Лозанова открехва завесата на личния си живот навръх Нова година, научи HotArena.
Най-коментираната водеща ще влезе в необичайната роля да отговаря на неудобни въпроси в собственото си предаване. Тя ще стане част от прелюбопитна дискусия заедно с много познати имена от малкия екран. Пикатните подробности отново ще бъдат измъквани умело от Кристина Патрашкова.
Фънки, Светлана Василева, Сашка Васева, Кали и риалити героят Панайот ще седнат на една маса и това неминуемо ще ознаменува по запомнящ се начин старта на новата 2017г. Предаването ще се излъчи на първи януари.
Когато подобни цветущи персонажи седнат на една маса, на кoято на всичкото отгоре има и шампанско, шоуто е гарантирано. Най-любопитни, разбира се, ще бъдат признанията на Николета Лозанова за мъжете в живота й. Не е изключено да очакваме неочакваното.
Фънки, в типично свой стил, ще зачеркне за поредне път темата със скандала между Александра Богданска и Даниел Петканов. От неговата уста почти всяка дума се превръща в запомнящ се бисер и този път няма да направи изключение. Той ще подчератае, че би се похвалил във фейсбук, само ако хване жена си да му изневерява с животно.
Сашка Васева ще покаже, че със смяната на имиджа си се е сдобила и с пророчески способности. Тя ще се опита да отгатне кога Николета Лозанова би се отказала от името си. Панайот от Гълъбово пък ще сподели мнения от тамошния фолклор по адрес на водещата, пише "Галерия".
Разбира се, когато се дискутират горещите теми на отминалата 2016 г. няма как да се пропусне Фики Стораро и неговият Издислав. Темата се оказва доста болна на Фънки и той изпада в дилема дали да се самоубие публично или да напусне дискусията. А как имената на Стоянка Мутафова и Георги Калоянчев също бяха замесени в разговора, предстои да разберем в неделя


title: Райна: Изкарах два дни без сън, но съм изключително щастлива

maintext:
В навечерието на Коледните и Новогодишните празници Райна се радва на многобройни музикални срещи не само в България, но и в чужбина.
Понякога това е свързано с много километри и безсънни нощи, както се случи с последните концертни изяви на звездата на телевизия “Планета”.
Певицата побърза да сподели своите емоции от последните незабравими срещи с любимата публика:
“Изкарах два дни без сън, но съм изключително щастлива, че имам този хъс и сила за работа.”
Три концерта за два дни и 1000 пропътувани километри отведоха Райна първо при нейната публика в Севлиево в неделя вечерта. Партито продължи до малките часове на нощта, а доброто настроение и хубавата музика ще се помнят още дълго от всички присъстващи.
Музикалният маратон за Райна продължи и на следващия ден, 19 декември, защото тя бе специален гост на Празника на македонския град Свети Николе. За тази година това е второ гостуване на изпълнителката в Македония, която в разгара на лятото имаше концертно участие в Пехчево.
Публиката в Свети Николе посрещна изключително радушно нашето Македонско девойче. За Райна е изключително ласкаещ факта, че жителите на Свети Николе знаеха и пееха с нея, освен познатите македонски песни, така и авторската й песен “Тежко мина младостта”. По думите на певицата това е нейната най-силна фолклорна мелодия, която за близо година има над 2 060 000 преглеждания в официалния канал Planeta Official в You Tube, което е прецедент за народна песен.
Веднага след концерта в нашата съседка, изпълнителката се отправи към Велинград за втората си изява за деня. На сцената заедно с нея бяха и изпълнителите от мъжка фолклорна група “Годлевски Великден”, познати от проекта “Тежко мина младостта”.
Певицата издаде в аванс, че е подготвила изненада за своите фолклорни почитатели в навечерието на Коледа.
На 23 декември, точно година след като “Тежко мина младостта” направи своята официална премиера в Planeta Official, Райна ще представи новата си народна песен, която по думите й е също толкова силна и въздействаща.


title: Дуелът – двубой за два рояла в НДК

maintext:
Националният дворец на културата приветства първото по рода си музикално риалити, което ще бъде част от ХХХ Новогодишен музикален фестивал.
Обещава да бъде зрелищно, неповторимо и различно, а за ценителите на класическата музика, това ще е прекрасен новогодишен подарък.
Теодор Петков и Ангел Николов са приятели в живота, но в този концерт се впускат в „клавирна битка“ на сцената.
„ДУЕЛЪТ – ДВУБОЙ ЗА ДВА РОЯЛА“ ще представи на публиката, надсвирване между двама превъзходни пианисти – Теодор Петков и Ангел Николов. Двамата ще импровизират в различни стилове, жанрове, ритмични схеми и стандарти. Всеки един ще има по един адютант, а победителят ще бъде избран от публиката.
Водещ на спектакъла ще бъде най-добрият пианист сред актьорите Рашко Младенов. Музикалното риалити ще се състои на 21 декември (сряда) от 19:00 часа в зала 3 на НДК.


title: Двама съквартиранти напускат Къщата днес

maintext:
Тази вечер двамата, събрали най-малка зрителска подкрепа, ще завършат на почетните девето и осмо място в юбилейния сезон на "ВИП Брадър".
Преди това да се случи, финалистите ще попълнят годишника на випуск 2016, а задачата им ще бъде да направят ретроспекция на цялостното си представяне в сезона, като се подредят в девет различни категории.
Кой е най-сексапилен и кой най-злобен, според групата? Кой се е показал като най-грижовен, кой като най-нетактичен и кой като най-достоен победител според Съквартирантите, ще разберем от 20.00 часа по Нова тв.
Зрителите също ще се включат в написването на годишника, като сами ще подредят финалистите в деветте категории, според представянето им в шоуто.
Ще се размине ли подредбата на Съквартирантите с тази на зрителите и какви ще бъдат реакциите им, когато разберат какво мислят хората за тях, предстои да разберем.


title: Уникално по рода си парти Paradise Lifestyle Awards

maintext:
На 8-ми ноември в Paradise Center ще се проведат първите по рода си лайфстайл награди под името Paradise Lifestyle Awards.
Центърът на модата, развлеченията и събитията ще събере на едно място едни от най-популярните лица от шоубизнеса и медийното пространство.
Победителите в отделните категории ще бъдат отличени със специални статуетки, оценяващи постиженията им в определена сфера.
Събитието ще се проведе в Sofia Event Center- SEC - уникалната по рода си мултифункционална зала, без еквивалент в България, научи HotArena.
Освен технологични новости и висококачествено оборудване, специално за събитието ще бъде използван сценичен дизайн и декорация от световна класа.
Изборът на победител във всяка от 27-те различни категории ще се осъществи чрез онлайн допитване в уеб страницата на Paradise Center – www.paradise-center.com и ще бъде активно до 5-ти ноември.
А на 6-ти ноември двама от всички гласували ще спечелят 2 двойни VIP покани за събитието.
Водещи на церемонията по награждаването ще бъдат познатите лица от екрана - Камен Воденичаров и Ива Атанасова.
За музикалното оформление и добро настроение на гостите в Sofia Еvent Center ще се погрижат Емануела, Дара, Константин, Андреа, Сантра, Алисия и още популярни изпълнители.


description: „Аз съм финансирал кампанията си с 10 000 лв. мои пари и с парите на добри хора”

title: Митьо Пищова: Разбрах, че съм кукла на конци

maintext:
„Оказа се, че съм кукла на конци”, заяви по bTV кандидат-президентът Димитър Маринов, по-известен с прякора си Митьо Пищова.
Заедно с него трябваше да гостува и председателят на партията, която го издигна – Георги Георгиев. Той обаче не е се появи.
Всъщност се оказа, че Георгиев стои и зад издигането на други кандидати за президенти, например Кемил Рамадан.
„Аз съм финансирал кампанията си с 10 000 лв. мои пари и с парите на добри хора, които ми дават 100-200 лв. за хляб и кебапчета”, коментира Пищова. По думите му той вече е питал в ЦИК как може да се откаже от изборите.
Случаят му, макар да изглежда куриозен, е много сериозен – свързан е със схемата, при която един „център” издига няколко кандидати за президент, а после разполага с медийните им пакети, всеки от които е на стойност 40 хил. лв. Общата сметка показа, че става дума за цели 2 млн. лв.
Конкретен случай е този с Ангел Гаджев, за когото ви разказахме вчера. Гаджев участва в няколко комитета, представляващи кандидати като Румен Гълъбинов, Йорданка Колева, Диана Димитров, Кемил Рамадан, дори и ген. Румен Радев. Идеята за съществуването на подобни комитети е да разясняват идеите на кандидати, които иначе нямат голяма възможност да привлекат медийно внимание. Но може ли да се използват за „усвояване” на пари и за разпиляване на гласове към кандидати, които нямат реални шансове за успех?


title: Куче намери марихуана за 1000 долара

maintext:
Кучето винаги е спрягано за най-добрия приятел на човека.
Учените отдавна са доказали, че това животно предпочита да бъде сред хора, вместо сред себеподобните си. Майли е черен лабрадор, който много обича своя дом, гоненето на топка и всякакви други забавления. Когато е сам, питомецът се разхожда свободно. Понякога носи пръчки, друг път иска да му хвърлят играчки, а при последната си разходка, той е решил да изненада своя собственик, доставяйки му почти половин килограм марихуана. Животното е било пуснато на разходка на 26 март. По време на сутрешните занимания, собственикът й забелязал, че се рови в боклуците.
Прочети повече ТУК!


description: От предаването се отказаха да го съдят

title: Явор Бахаров все пак надигра Big Brother

maintext:
Актьорът Явор Бахаров не остана съвсем на сухо след ВИП Брадър.
Както всички знаем, той сътвори истински прецедент в световната история на шоуто. На 25-ия ден от престоя си в Къщата, Явор най-безцеремнно заяви на Големия брат, че е настъпил най-подходящият момент да напусне предаването и да "cash out"-не, т.е. да си вземе изработените пари. Актьорът, в разрез с куп клаузи в договора разкри, че има такава възможност според документа, който е подписал.
Той си позволи и да изнудва продуцентите със заплахи, че ще разкри мръсните им тайни. Разбира се, това арогантно поведение не остана безнаказано и по-малкият Бахаров се превърна в първия принудително изгонен от ВИП Брадър. Докато в Къщата той се заканваше да съди продуцентите, след излизането си за малко той не се озова на подсъдимата скамейка.
От риалитито все пак решиха, че няма нужда да се развеждат по съдилища заради него. Нещо повече, Големия брат все пак е развързал кесията си за Явор. Тъй като хонорарите се изплащат месец след края на предаване, преди дни актьорът е бил зарадват с постъпление в банковата си сметка.
Сумата, която му е преведена, е скромна на фона на хонорара, който трябваше да прибере, ако бе останал докрай. Бахаров бе договорил солидните 80 бона, а сега ще се задоволи само с 3!
Именно те са сумата по клаузата при напускане след 21-ия ден. Все пак, те са доста добре дошли за актьора. С 80-те бона той смяташе да се установи в Лондон и да се пробва да гради кариера там. Сега, обаче, благодарение на Големия брат е успял единствено да си покрие задълженията към ЧЕЗ и Топлофикация, които му висят от година, пише "Ретро".


title: Славка Калчева в очакване на Коледната нощ

maintext:
Рождество Христово е празник, който е на особена почит в семейството на Славка Калчева.
Певицата не крие, че тези дни носят особени емоции и настроение в дома й, а приготовленията започват още в ранни зори и продължават през целия ден.
“Коледа и Великден са най-хубавите празници в годината. Вълнувам се много, защото имаме традиция да се събираме цялото семейство у дома за Бъдни вечер. Още от сутринта започвам да подготвят празничната вечеря в очакване на любимите ми хора”, споделя певицата.
Славка Калчева е известен кулинар и сама приготвя традиционните за този ден постни ястия. Тя разкрива, че преди полунощ не позволява на никой да “прегреши” с месни гозби, но след това празникът продължава с баница с късмети и богата Коледна трапеза.
В края на 2016-та Славка Калчева прави и равносметка за изминалата година:
“2016 година бе една хубава година за мен – когато сме здрави в семейството, това за мен означава, че годината е била добра - откровена е певицата и продължава – В професионален план също съм доволна, представих нова фолклорна програма и завърших работата по предстоящия ми албум. С появата му ще сложа начало на проектите ми за 2017-та, а след това имам предвид и още нови неща, които се надявам да осъществя и да зарадвам публиката”, разкрива Славка Калчева.


title: Новият албум на OneRepublic вече на пазара

maintext:
Дългоочакваният нов албум на мулти-платинената поп/рок банда One Republic, озаглавен "Oh My My" вече е на пазара!
Това е четвъртият студиен проект в дискографията на групата след хитовия проект от 2013 г. - "Native".
В интервю за сп. "Wonderland" фронтменът и основен творчески двигател на групата, Райън Тедър, споделя: "В днешно време можете да направите цял албум на лаптоп и повечето от съвременните хитове са изцяло компютърен продукт. Мисля, че по радиото все по-малко чуваме хората в музиката. Така, че в новия ни проект искаме почитателите ни да чуят истински хора с инструменти и реални песни. Това е всичко, което ще кажа за момента. Албумът ще е с ново и много модерно звучене, но в него ще се усеща присъствието на човека.
Райън Тедър добавя, че работата по албума продължава 18 месеца, "най-дългият период, за който групата е създавала проект". Пилотният сингъл от албума "Wherever I Go" дебютира на 55-то място в престижната класация Billboard Hot 100. Вторият сингъл е озаглавен "Kids" и излезе на 12/08, пише Cosmopolitan.bg.
Снимка: Facebook


description: Европейския фестивал на пътуващия театър се проведе в гр. Сливница о 17 до 23.10.2016г.

title: Павел Поппандов с награда за цялостно творчество

maintext:
Любимият на поколения българи актьор Павел Поппандов спечели наградата за цялостно творчество на Европейския фестивал на пътуващия театър, който завърши тази неделя (23.10.2016г.) в гр. Сливница.
За най-добър актьор на фестивала беше отличен Пламен Манасиев от звездната трупа на Театър „София“, който тази година празнува своя 50-годишен юбилей. Статуетката за най-добра актриса отиде при Олга Женишкова от Театър „Диалог“, Чехия, а специалната награда на журито беше връчена на артистите от истанбулския Театър „Дурак“.
Още две награди бяха присъдени на международния фестивал – кметът на Сливница Васко Стоилков връчи наградата на общината на трупата на Театър „Христов Ботев“, Сърбия, а гласовете на публиката отидоха при младите таланти на УТ при НУМСИ „Проф. Панчо Владигеров“, гр. Бургас.
В рамките на една седмица (17-23.10.2016 г.) на изцяло реновираната и модернизирана сцена в гр. Сливница елитни театрални трупи и постановки от България, Чехия, Турция и Сърбия се бориха за любовта на публиката. Журито на фестивала беше в състав: Николай Гундеров – председател, Мария Статулова – актриса, Галя Крайчовска – журналист, Филип Трифонов – актьор и Пламен Георгиев – литератор.
Официалната церемония по откриване на фестивала беше уважена от много изтъкнати гости, а от името на министъра на културата, Вежди Рашидов, и на министъра на туризма, Николина Ангелкова, бяха изчетени поздравителни адреси към организатори и участници. Световноизвестният режисьор и носител на Оскар, Иржи Менцел, поздрави организаторите и участниците в специално видеообръщение
На откриването беше представен и новият, специално разработен за фестивала, дизайн на призовите статуетки, пише СЛАВА.


description: За първи път българска телевизия участва в създаването на сериал - копродукция между четири държави

title: Ускорение е най-новият мащабен телевизионен проект на NOVA

maintext:
"Ускорение" е най-новият мащабен телевизионен проект на Нова Броудкастинг Груп, който е копродукция между четири държави и ще се реализира в България.
Сериалът е поредният иновативен продукт, с който медията затвърждава лидерството си във въвеждането на най-актуалните тенденции на българския медиен пазар. За първи път в България ще се снима подобна продукция във вариант на телевизионен сериал, която отговаря на всички изисквания на световното кино производство. Поредицата е криминална екшън драма, а снимките започват следващата година.
"Зад реализацията на сериала стоят четири европейски държави – едни от най-големите медийни и кино компании във Франция, България, Италия и Израел. От българска страна в осъществяването на продукцията ще участва NOVA, а от италианска – MEDIASET, компанията на Силвио Берлускони.”
Това разкри продуцентът и режисьор Димитър Митовски в “Здравей, България” тази сутрин.
Френската Lagariere и израелската Dori Media са другите две компании, които ще участват в продукцията. Митовски застава зад проекта заедно с продуцента Насим Хасон, който има дългогодишен опит в реализацията и дистрибуцията на много успешни холивудски продукции. Хасон е и член на журито, което определя носителите на най-престижните телевизионни награди “ЕМИ”.
В "Ускорение" ще участват много международни звезди от страните, които го продуцират, както и голяма американска звезда. Освен във Франция, Италия и Израел, голяма част от снимките на сериала ще се осъществят в България. “Идваме да снимаме тук заради качеството, професионализма и таланта на хората в кино индустрията”, разкри Насим Хасон.
„С този проект Нова Броудкастинг Груп продължава стратегията си да развива качествени български кино и телевизионни продукции. За нас е голямо предизвикателство да работим по толкова мащабен и иновативен сериал, заедно с някои от най-добрите в този бизнес”, коментира Вики Политова, главен оперативен директор на Нова Броудкастинг Груп.


title: Икебаната чисто гол в ''Къртицата''! (снимки 18+)

maintext:
В Базата на Къртицата имаше професионално организиран купон, специално за рождения ден на Тодор.
В чест на рожденика Деян Икебаната се съблече чисто гол и се метна в басейна. Той не пропусна да се изфука с мъжкото си достойнство и го размаха пред адаша си Донков.
За партито участниците имаха на разположение професионален DJ, две прекрасни барманки, пълен бар и няколко изненади – красиви модели, които се появиха в Базата късно през нощта.
Барманките се усладиха най-много на Гибона, който се метна заедно с тях в басейна, а след това се отдаде на сладък лаф с девойките, пише blitz.bg.


description: В „Трейнспотинг 2” тя ще троши митовете за мъжката потентност

title: Анжела Недялкова: Дани Бойл е луд гений

maintext:
Като „тотална издънка” - така описва първия си кастинг за „Трейнспотинг 2” в Лондон Анжела Недялкова за предаването „Какви времена” на радио „Тангра мега рок”.
В дългоочакваното продължение на историята за Саймън-Сик Бой (Джони Лий Милър) и хероиновите му другари тя ще троши митовете за мъжката потентност като Ники Фулър-Смит, английска студентка, работеща в салон за масажи
с щастлив край.
Анжела отива на кастинг след две седмици нощни снимки на сериала „Връзки”, като в този период успява да срещне за пръв път и баща си.
„На самата среща си бях окей, но на следващия ден започна един задух, едни паник атаки на терен, изкарах на валериан снимките. Летях за Лондон на сутринта след рождения ми ден, а предния ден ходих на село да помагам на мама. Бяха ми дали и 20 страници текст. От летището ме взеха с кола и след два часа ме стовариха пред Дани Бойл”, обясни Недялкова.
Пред водещите Илияна Бойчева и Александър Обретенов тя описа носителя на „Оскар” като „чисто луд, в най-добрия смисъл”. Имал огромен запас от енергия и не спирал да танцува на ска музика, която звучала единствено в главата му. Кастингът минал мъчително и приключил с дежурното „Благодаря, ще се чуем”.
След по-малко от час обаче британският й агент получил обаждане - българката показала много силно присъствие и въпреки че не си знаела текста от екипа на Бойл искали да я видят пак. „Тогава им показах, че си знам вече текста, не съм показала някаква гениална игра. След няколко седмици агентът ми звънна: „Пак те искат в Лондон”.
Този път не снимах сериала, бях много по-свободна, наспах се. Отидох и с влизането в стаята започнах с шегите,
показах себе си сред свои хора.
Давах непрекъснато идеи за всяка от сцените. Дани Бойл ме гледа 5 минути, без да мигне, и попита:
„Всъщност, какво се случи с теб предния път?”, казва Анжела. Тогава тя му обяснила за баща си, за инфарктния темп на работа и липсата на сън, а той отсякъл „Разбирам” и поискал да се увери, че тя ще е на разположение за снимки в следващите три месеца.
„Оказа се, че Джони Лий Милър и Юън Макгрегър са свободни само тогава и следващият им прозорец за снимки е чак след три години”, уточни Анжела.
Премиерата на „Трейнспотинг 2” във Великобритания е на 27 януари, а у нас филмът тръгва по кината на 3 февруари.


title: Жена пренася кокаин във вагината си

maintext:
Винаги сме знаели, че жените могат да бъдат по-изобретателни от мъжете, когато става въпрос за заобикалянето на закона.
Шансовете показват, че нежния пол има поне 60% по-голям шанс да се размине с евентуалните фишове за нарушения на пътя. Последната интересна история идва от летище Кенеди, където млада дама кацнала от Кингстън, Ямайка и веднага била арестувана за трафик на наркотици.
Прочети повече ТУК!


maintext:
Д-р Ангел Енчев правил липосукция на брат си, за да си приличат
Пластичният хирург Ангел Енчев направил липосукция на брат си Невен.
"Една сутрин ме видя в болница и ми каза: "Ние трябва да си приличаме повече, както беше като бяхме деца.Дай да ти направя една малка липосукция на корема", разказа д-р Невен Енчев пред камерите на БиТиВи. Двамата гостуваха на Петя Дикова.
Близнаците признаха,че не казали на никого за интервенцията. А Невен пък допълни,че ако трябва нещо да "преформатира" в брат си, би му направил ринопластика на носа - да е по-малък от сегашния.
Лекарите признаха,че се разменяли само веднъж в живота си- в час по математика. Невен станал вместо Ангел да бъде изпитан и изкарал петица. За което брат му го набил.
При д-р Енчев най-малкият пациент бил на 6 години и трябвало да му коригират щръкналите уши. А най-възрастната-на 82-години, за да си направи фейслифтинг.


description: Фади Фауаз открил тялото на певеца

maintext:
Гаджето на Джордж Майкъл: Никога няма да спреш да ми липсваш
Интимният приятел на Джордж Майкъл – Фади Фауаз, написа емоционален пост в социалните мрежи след кончината на големия певец.
Именно Фади открил безжизненото му тяло.
„Никога няма да забравя тази Коледа. Намерих партньора си мъртъв в леглото. Никога няма да спреш да ми липсваш“, написа Фауаз в Twitter.
Джордж и стилистът са имали връзка от години.
Джордж Майкъл почина на 53-годишна възраст навръх Коледа. Според официалната версия той е починал от сърдечна недостатъчност. Полицията също излезе с изявление, че няма никакви съмнителни обстоятелства около смъртта му, пише Tialoto.


description:
Когато се наситя да те гледам,
ще те целуна и ще си отида

title: 107 години от рождението на Вапцаров

maintext:
Днес се навършват 107 години от рождението на великия Никола Вапцаров.
Да, той е по-известен със стиховете си със социална и хуманна тематика, но всяко едно нещо, което е оставил като наследство за всички нас, ще запомним, ще учим и ще предаваме нататък, пише Edna.bg.
Никола Йонков Вапцаров, поетът на морето и машините, е роден под най-високия връх на Пирин в гр.Банско през 1909 година. Баща му Йонко Вапцаров на младини, през 1903 и 1912г., заедно с поета Пейо Яворов, участва в борбата за свобода на още поробения по това време македонски край. Майката Елена, културна и образована жена, възпитава децата си в любов към труда, знанието и родината. От нея бъдещият поет е наследил интереса към литературата.
Ученическите години на Никола Вапцаров протичат в трагичните бедни дни след Първата световна война. От 1924г. до 1926г. учи в Разложката гимназия. Увлечението му по литературата вече е сериозно и в ученическия вестник "Борба" излиза първото му напечатано стихотворение "Към светли идеали". Мечтае да завърши пълния курс на гимназията и да следва литература, но по настояване на властния си баща през есента на 1926г. постъпва в Морското машинно училище във Варна, което завършва през 1932г. От суровия казармен режим там търси спасение в любимите книги. Участва в рецитали и театрални постановки, започва да пише системно стихотворения и да ги печата в тогавашните младежки издания. Морското училище събужда у възторжения поклонник на Пирин планина и друга страст – към морето и машините.
След завършване на училището Вапцаров работи като огняр и по–късно като машинен техник във фабриката "Българска горска индустрия" в с. Кочериново. Участва в театрална трупа и се бори за интересите на работниците. През 1934 година сключва брак с Бойка Вапцарова и след като е уволнен от фабриката, се премества със семейството си в София през 1936 година.
През юли умира седеммесечният му син Йонко. От ноември 1938 година е назначен като техник в Държавния екарисаж. В годините 1938-1939 са написани някои от най-хубавите му творби. През януари 1940г. успява да издаде единствената си стихосбирка "Моторни песни".
Веднага след 22 юни 1941г. - нападението на фашистка Германия – БКП мобилизира силите си за въоръжена борба. Вапцаров приема да участва в нелегална дейност като помощник на Цвятко Радойнов във Военната комисия на ЦК на БКП.
На 4 март 1942 г. домът му в София е обискиран и поетът е арестуван. Срещу него е повдигнато обвинение по чл.3 и чл. 16 от ЗЗД. На 23 юли същата година в тунела – стрелбище на Школата за запасни офицери в София заедно с други комунисти Никола Вапцаров посреща куршумите на палачите. През 1952 г. поетът получава посмъртно почетната премия на мира.


description: Глобалната музикална платформа True Music дава двоен билет за Boiler Room парти в Мадрид

title: Boiler Room с първи крачки в България

maintext:
На 25 декември Ballantine's и Yalta Club ще представят първото парти от поредицата True Music, което дава възможност на един от гостите да спечели билети за Boiler Room парти в Мадрид.
True Music е глобална музикална платформа на Ballantine’s, която подкрепя талантливи и иновативни музиканти, а гост диджей на първото парти ще бъде Franky Rizardo.
Изборът на Тrue music никак не е случаен, защото Rizardo е един от най-харесваните и продавани холандски артисти, познат от лейбъли като Fame и Funktion Recordings. През 2007г. тракът му Funky Noise става абсолютен хит и достига челни позиции в почти всички интернационални класации. От 2010 г. е част от най-големия и влиятелен хаус лейбъл в света Defected. В началото на тази година, Franky се завърна с нов сингъл – Keep My Cool.
В глобален мащаб партньор на Ballantine’s в платформата True Music са пионерите в live-streaming-а на underground партита от всякакви локации по света – Boiler Room. С Boiler Room е свързана изненадата, която от Ballantine’s са подготвили за всички присъстващи на партито.
На 1 февруари 2017 г. един от всички присъстващи на събитията ще спечели 2 билета за посещение на Boiler Room парти с Maya Jane Coles на 9 март 2017 година в Мадрид, като самолетните билети и настанявана също са обезпечени.
Изненадите обаче не спират до тук. Освен голямата награда, организаторите ще раздадат и 50 билета за партито с Franky Rizardo на 25 декември. Повече информация за томболата тук: https://www.eventbrite.com/e/ballantines-true-music-with-franky-rizardo-dj-runo-tickets-29972346094
Преди Franky Rizardoзад пулта в YALTA CLUB ще се качи талантливият и бързо развиващ се диджей, продуцент и резидент на клуба – RUNO.
Билети на цена от 30 лв. могат да бъдат закупени само на входа на клуба. Притежателите на членските YALTA CLUB карти могат да севъзползват от редица привилегии, като 50% отстъпка от цената на входа. За повече информация: www.facebook.com/yaltaclub/


description: Мегазвездата на балканската музика и неговият Оркестър за сватби и погребения ще пеят и свирят на 14 ноември

title: Варна посреща Горан Брегович

maintext:
С дюлева ракия и тънки мезета Варна ще посрещне Горан Брегович.
Мегазвездата на балканската музика и неговият "Оркестър за сватби и погребения" пеят и свирят на 14 ноември в обновената зала "Конгресна" на Двореца на културата и спорта.
Брега е известен със скромното си отношение към храната, в която търси първо регионалния вкус. Затова във Варна ще може да се подкрепи с натурална биволска пастърма, сушен бут по еленски и традиционно българско бяло саламурено сирене. Задължителен е и розовият ни домат за пристигащия от Париж музикант. А феновете да се готвят, защото се знае, че само от публиката зависи колко ще продължи един концерт на Брегович.
Горан ще разпуска във вип апартамент на "Суис-Белхотел Варна". До там ще го откара лимузина, а многобройните му варненски почитатели се надяват той да излезе поне за час в центъра на морския град, за да го уловят за непринудена снимка. Все още има билети по 45 и 55 лева за сектори В и D и по 30 лева за правостоящи.


title: Деси Цонева и топ водещия Теодор Тодоров на една сцена

maintext:
Деси Цонева излезе от къщата на Vip Brother и се появи ослепителна като водеща на четвъртата вечер на Sofia Fashion Week, като партньорка на популярния водещ Теодор Тодоров.
Двамата събраха погледите на гостите, уважили ревютата на младите студенти и дизайнери по мода и моден дизайн от университетите в България. Автор на вечерта е проф. Любомир Стойков.
Деси и Тео се справиха блестящо с поверените им ревюта и блестяха на сцената, облечени в специално изработени за тях дизайнесрски костюми и рокли. Веднага след ревюто, Деси се прибра в най-популярната къща в България, а Тео се подготвя за бляскавия финал на седмицата на модата, където до него на сцената ще е певицата Боряна Баташова. Специален гост на вечерта ще е Мария Илиева, а веднага след като водещите закрият ревютата залата ще се превърне в клуб със специално афтър парти.
За пете си дни, Sofia Fashion Week затвърди твърдението, че е най-актуалното модно събитие в България, с най-популярните водещи - плеймейтката Бояна Генова, адреналинката Камелия Аврамова, топ-водещия и журналист Теодор Тодоров, Деси Цонева - журналист и водеща, певицата Боряна Баташова и Атанас Михайлов.
ВИЖТЕ ВСИЧКИ СНИМКИ